# name
Accessibilitat dels continguts al Museu d’Història dels Jueus

# metadata.dc.description[].value
Màster Oficial en Gestió del Patrimoni Cultural i Museologia, Facultat de Geografia i Història, Universitat de Barcelona. Curs: 2021-2022. Tutor: Maria Cacheda Pérez

# metadata.dc.description.abstract[].value
Aquest treball final del Màster en Gestió del Patrimoni Cultural i Museologia de la Universitat de Barcelona s’ha desenvolupat al Museu d’Història dels Jueus de Girona entre la tardor de 2021 i la primavera de 2022. Neix d’una inquietud personal per la difusió del coneixement històric i d’una reflexió sobre la manera de transmetre continguts i convertir el coneixement en valor social, després d’una llarga experiència professional a l’Institut d’Estudis Nahmànides del Patronat Call de Girona.
La finalitat del projecte era millorar un aspecte de l’accessibilitat del Museu, l’accés als continguts. Hem dividit el treball en tres grans blocs: el primer per establir el marc general o context que justifica l’elecció d’aquest tema, el segon per explicar el projecte portat a terme i un tercer per a les conclusions i propostes de futur:
Al primer bloc presentem la legislació i la realitat del territori que envolta la institució i determinem la rellevància de l’accessibilitat cognitiva per atendre la diversitat humana de manera inclusiva en un museu d’història. Resumim aquest context en una diagnosi que evidencia les necessitats que cal satisfer per portar a terme la missió del Museu d’Història dels Jueus.
Al segon bloc definim la proposta més pertinent i idònia que es podia desenvolupar amb els recursos disponibles. Primer establim dos objectius: crear materials adaptats per a les persones amb discapacitat intel·lectual, per una banda, i contribuir a fer un recorregut inclusiu a l’exposició principal considerant la diversitat lectora, per l’altra. A continuació elaborem una diagnosi específica sobre la comprensió dels textos que són llegits per la majoria de persones visitants del Museu. Després, fem una doble proposta per millorar aquesta comprensió, al voltant dues tècniques de redacció: la lectura fàcil i el llenguatge planer.
Al tercer bloc comprovem l’acompliment dels objectius inicials i explorem la continuïtat i sostenibilitat del projecte, per acabar amb unes reflexions finals sobre els aprenentatges obtinguts.

# metadata.dc.source[].value
Màster Oficial - Gestió del Patrimoni Cultural i Museologia

# metadata.dc.title[].value
Accessibilitat dels continguts al Museu d’Història dels Jueus